钦定古今图书集成/历象汇编/乾象典/第091卷 > 《水龙吟》〈雪〉管鉴
## 钦定古今图书集成/历象汇编/乾象典/第091卷 > 《水龙吟》〈雪〉管鉴

晓来密雪如筛，望中莹彻还如洗。梅花过了，东君又
放，满城桃李。碎翦琼英，高林低树，巧妆匀缀。更江山
秀发，田畴清润，满眼是、丰年意。　谁念危楼独倚。共
飘零、茫茫天际。毫端句涩，杯中酒减，欢情难寄。天为
凄凉，暂时遮尽，黄茅白苇。但神州目断，珠宫玉阙，隔
三千里。